Westworld
Westworld (), na prostoru bivše Jugoslavije prikazivan pod naslovima Divlji zapad fantastike, Svijet Divljeg zapada i Stari Divlji zapad, je science fiction film snimljen 1973. godine u režiji Michaela Crichtona, kome je to bio režijski debi (ne računajući TV film Pursuit snimljen prethodne godine). Temelji se na originalnom Crichtonovom scenariju. Radnja se događa u relativno bliskoj budućnosti kada je korporacija Delos stvorila humanoidne robote, odnosno androide, koje je gotovo nemoguće razlikovati od pravih ljudi, te ih koristi kao glavnu atrakciju u tematskim parkovima gdje ljudskim gostima koriste za zabavu i seks. Nominalni protagonisti, koje tumače Richard Benjamin i James Brolin, su dva gosta koja su došla u park posvećen Divljem Zapadu gdje se nastoje zabaviti kroz tučnjave, seks i revolveraške obračune, ne znajući da se iza scene uprava parka suočava sa nizom neobjašnjivih kvarova na robotima koji sve više počinju iskazivati nešto nalik na slobodnu volju i neprijateljstvo prema gostima.

Westworld je snimljen u produkciji studija MGM, koji se tada počeo poslovno orijentirati sa filmske produkcije na vođenje kockarnica u Las Vegas, te je u njega uložen relativno skroman budžet. Usprkos toga, Crichton se pokazao izuzetno vještim u stvaranju prilično uvjerljivog svijeta bliske budućnosti, a čemu je pridonijelo korištenje inovativnih tehnika kao što je digitalno procesuiranje slike i pikselacija. Crichton je također koristio studijske resurse i rekvizite MGM-a, ali se pri tome najviše isticao Yul Brynner čiji lik robotskog revolveraša izgleda kao identična kopija glavnog protagonista filma Sedmorica veličanstvenih, koga je također bio tumačio. Kritika filmu nije bila previše sklona, ali je publika bila oduševljena, te je Westworld doživio izuzetan komercijalni uspjeh. Godine 1976. je snimljen nastavak pod naslovom Futureworld, a 1980. pokrenuta i kratkotrajna TV-serija Beyond Westworld.

Godine 2016. je film dobio remake u obliku istoimene TV-serije u produkciji kablovske mreže HBO.

Uloge
Yul Brynner ... Revolveraš
Richard Benjamin ... Peter Martin
James Brolin ... John Blane
Norman Bartold ... Srednjovjekovni vitez
Alan Oppenheimer ... Glavni nadzornik
Victoria Shaw ... Srednjovjekovna kraljica
Dick Van Patten ... Bankar
Linda Scott ... Arlette, francuska prostitutka
Steve Franken ... Delosov tehničar ubijen od Revolveraša
Michael Mikler ... Crni vitez
Terry Wilson ... Šerif
Majel Barrett ... Miss Carrie, madam bordela u Zapadnom svijetu
Anne Randall ... Daphne, sluškinja koja odbija zavođenje Srednjovjekovnog viteza
Nora Marlowe ... Hostesa
Robert J. Hogan ... Postavljač intervjua Delosovim gostima (van špice)

Vidi još
The Stepford Wives (film, 1975)

Izvori

Vanjske veze
 
 
 
 

Američki filmovi
SF-filmovi
Akcije (filmovi)
Triler filmovi